stanford-oval/wikipedia huggingface dataset:
อาลิกซ์แห่งฝรั่งเศส เคาน์เตสแห่งเวอแซ็ง
ประวัติ > เดินทางกลับฝรั่งเศส

พระเจ้าฟิลิป พระอนุชาของอาลิกซ์ซึ่งเป็นกษัตริย์คนปัจจุบันของฝรั่งเศสเสนอให้อาลิกซ์แต่งงานกับเจ้าชายจอห์น พระอนุชาของพระเจ้าริชาร์ด แต่เรื่องนี้ถูกทันทานโดยอาลีเยนอร์ พระเจ้าฟิลิปพยายามจะยึดรูอ็องและปลดปล่อยอาลิกซ์เป็นอิสระ แต่ทำไม่สำเร็จ เดือนสิงหาคมของปี ค.ศ. 1195 ในที่สุดพระเจ้าริชาร์ดก็ยอมรามือให้อาลิกซ์กลับไปหาพระอนุชา พระองค์ถูกจับแต่งงานกับกีโยมที่ 4 แตลวาส์ เคานต์แห่งปงธิเยอในวันที่ 20 สิงหาคม ค.ศ. 1195 ซึ่งทรงแก่กว่าเขา 18 ปี
อาลิกซ์กับกีโยมมีบุตรสาวด้วยกันสองคน คือ
มารี สืบทอดตำแหน่งต่อจากบิดาเป็นเคานเตสแห่งปงธิเยอและจะเป็นพระอัยกีฝั่งมารดาของเลโอนอร์แห่งกัสติยา พระมเหสีคนแรกของพระเจ้าเอ็ดเวิร์ดที่ 1 กษัตริย์แห่งอังกฤษ
อีซาแบล
ทั้งคู่มีบุตรชายหนึ่งคนชื่อฌ็องซึ่งเสียชีวิตตั้งแต่แรกเกิด
พระองค์ใช้ชีวิตที่เหลืออย่างสงบสุขและสิ้นพระชนม์ราวปี ค.ศ. 1220
อาสนวิหารน็องซี

|  อาสนวิหารแม่พระรับสาร และนักบุญซีฌแบร์ แห่งน็องซี |
| --- | --- |
ด้านหน้าของอาสนวิหาร

48°41′29″N 6°11′11″E﻿ / ﻿48.69139°N 6.18639°E﻿ / 48.69139; 6.18639
ที่ตั้ง: น็องซี จังหวัดเมอร์เตมอแซล
ประเทศ:  ประเทศฝรั่งเศส
นิกาย: โรมันคาทอลิก
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: คลาสสิก
แล้วเสร็จ: ค.ศ. 1742
 อนุสรณ์สถานทางประวัติศาสตร์ (ค.ศ. 1906)
อาสนวิหารน็องซี (ฝรั่งเศส: Cathédrale de Nancy) หรือชื่อเต็มว่า อาสนวิหารแม่พระรับสารและนักบุญซีฌแบร์แห่งน็องซี (Cathédrale Notre-Dame-de-l’Annonciation et Saint-Sigisbert de Nancy) เป็นอาสนวิหารโรมันคาทอลิกที่มีฐานะเป็นทั้ง ไมเนอร์บาซิลิกา (Minor Basilica) และ  ไพรเมต (Primate) เป็นที่ตั้งของมุขนายกประจำมุขมณฑลน็องซี-ตูลร่วมกับอาสนวิหารนักบุญสเทเฟนแห่งตูล ตั้งอยู่ในเขตเมืองน็องซี จังหวัดเมอร์เตมอแซล แคว้นกร็องแต็สต์ ประเทศฝรั่งเศส สร้างขึ้นเพื่ออุทิศแด่แม่พระรับสารและนักบุญซีฌแบร์ (พระเจ้าซีฌแบร์ที่ 3 แห่งราชวงศ์เมรอแว็งเฌียง)
อาสนวิหารน็องซีได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906
สถาปัตยกรรม

แบบการสร้างได้รับการเสนอโดยโจวันนี เบตโต สถาปนิกชาวอิตาลี โดยใช้แบบมาจากโบสถ์ Sant'Andrea della Valle ที่กรุงโรม ประเทศอิตาลี ต่อมาได้รับการปรับปรุงแบบโดยฌูล อาร์ดวง-ม็องซาร์ และต่อมาสิ้นสุดการก่อสร้างโดยแฌร์แม็ง โบฟร็อง
ลักษณะสถาปัตยกรรมเป็นแบบคลาสสิก โดยส่วนใหญ่ใช้เสาแบบคอรินเทียน อาสนวิหารเป็นทรงกางเขนแบบละติน โถงทางเดินโบสถ์มีความยาว 60 เมตร กว้าง 14 เมตร ด้านบนประดับด้วยรูปปั้นเทวดาอันเป็นสัญลักษณ์ของพระแม่มารี บริเวณช่องทางเดินด้านข้างฝั่งซ้ายและขวา ประกอบด้วยชาเปลฝั่งละ 3 หลัง และบริเวณจุดตัดกลางโบสถ์มีหอหลังคาโดมด้านบนตกแต่งเป็นภาพจิตรกรรมฝาผนังแบบภาพปูนเปียก แท่นบูชาหินอ่อนเป็นงานย้อมสีอย่างวิจิตร ทำขึ้นในปีค.ศ. 1763 ล้อมรอบด้วยบริเวณร้องเพลงสวดที่เป็นงานไม้สลักเสลาอย่างสวยงาม เป็นงานฝีมือของแฌร์แม็ง โบฟร็อง
หน้าบันอาคารมีลักษณะสมมาตรตามแบบงานแบบคลาสสิกอย่างสมดุล โดยขนาบข้างด้วยหอระฆังฐานสี่เหลี่ยมจัตุรัสทั้งสองข้าง ยอดหอเป็นหลังคาทรงแปดเหลี่ยมพร้อมหน้าต่างเพื่อนำแสงเข้าสู่ด้านใน
อาสนวิหารการ์กาซอน

|  อาสนวิหารนักบุญมีคาเอลแห่งการ์กาซอน |
| --- | --- |
ทางเข้าอาสนวิหาร

43°12′39″N 2°21′04″E﻿ / ﻿43.21083°N 2.35111°E﻿ / 43.21083; 2.35111
ที่ตั้ง: การ์กาซอน จังหวัดโอด
ประเทศ:  ประเทศฝรั่งเศส
นิกาย: โรมันคาทอลิก
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: กอทิก
แล้วเสร็จ: คริสต์ศตวรรษที่ 14
  อนุสรณ์สถานทางประวัติศาสตร์ (ค.ศ. 1886)
อาสนวิหารการ์กาซอน (ฝรั่งเศส: Cathédrale de Carcassonne) เรียกชื่อเต็มว่า อาสนวิหารนักบุญมีคาเอลแห่งการ์กาซอน (Cathédrale Saint-Michel de Carcassonne) เป็นอาสนวิหารนิกายโรมันคาทอลิกประจำมุขมณฑลการ์กาซอนและนาร์บอน ตั้งอยู่ที่เมืองการ์กาซอน จังหวัดโอด ในแคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่นักบุญมีคาเอลอัครทูตสวรรค์
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1886
ประวัติ

อาสนวิหารนี้สร้างในปี ค.ศ. 1247 โดยพระบัญชาของพระเจ้าหลุยส์ที่ 9 แห่งฝรั่งเศส เพื่อเป็นโบสถ์ที่จะทดแทนสักการสถานโบราณซึ่งถูกทำลายในระหว่างสงครามปิดล้อมเมืองในปีค.ศ. 1240 โดยกองทัพของแรมงที่ 2 แห่งทร็องกาแวล ซึ่งโบสถ์แห่งใหม่นี้มีขนาดไม่แตกต่างจากของเดิมมาก จนในที่สุดจึงมีความจำเป็นต้องขยายแบบให้ใหญ่ขึ้นอีกในปีค.ศ. 1283
ในสมัยที่มีเหตุการณ์เพลิงไหม้ครั้งใหญ่จากการเผาทำลายโดยกองทัพของเอ็ดเวิร์ด เจ้าชายดำในปีค.ศ. 1355 ซึ่งเป็นยุคแห่งสงครามและความขัดแย้งระหว่างอังกฤษกับฝรั่งเศส โบถส์แห่งนี้เป็นเพียงสถานที่แห่งเดียวที่ยังยืนหยัดมาได้ถึงแม้ว่าจะอยู่ในสภาพย่ำแย่ก็ตาม ซึ่งต่อมาเมื่อการมีบูรณะซ่อมแซมจึงได้มีการตัดสินใจเพิ่มองค์ประกอบแบบป้อมปราการเข้าไปด้วย ซึ่งสามารถเห็นได้ชัดในการเปลี่ยนแปลงครั้งนี้ โดยเฉพาะอย่างยิ่งบริเวณระดับเดียวกับมุขโค้งด้านสกัด ในบริเวณใกล้เคียงเป็นที่ตั้งของหอสังเกตการณ์ทรงกระบอกสูง นอกจากนี้โดยรอบโบสถ์ยังมีคูเมืองกว้างกว่า 10 เมตรเพื่อใช้ป้องกันข้าศึก และต่อมาได้ถูกถมและเปลี่ยนเป็นถนนสาธารณะในคริสต์ศตวรรษที่ 19
ในปีค.ศ. 1803 ได้มีการย้ายที่ตั้งของมุขนายกจากอาสนวิหารนักบุญนาแซร์แห่งเบซีเยซึ่งเริ่มมาตั้งแต่ยุคกลางมาที่โบสถ์นักบุญมีคาเอลแห่งนี้แทน จึงได้มีการยกฐานะของโบสถ์แห่งนี้ขึ้นเป็นอาสนวิหารอย่างสมบูรณ์
ต่อมาได้มีแผนการบูรณะปรับปรุงหลังจากการย้ายที่ตั้งของมุขนายกมาที่แห่งใหม่นี้เพื่อให้มีความเหมาะสมแก่ฐานะ แต่ก็ถูกขัดขวางอีกโดยอัคคีภัยในปีค.ศ. 1849 ซึ่งทำให้แผนการปรับปรุงต้องหยุดชะงักลงไปชั่วขณะ จนกระทั่งปีค.ศ. 1857 งานบูรณะและปรับปรุงอาสนวิหารนี้ถูกมอบให้แก่สถาปนิกคนสำคัญของยุค เออแฌน วียอแล-เลอ-ดุก พร้อมกับช่างฝีมือชั้นเอกชาวการ์กาซอน
อาลิกซ์แห่งฝรั่งเศส เคาน์เตสแห่งบลัว

อาลิกซ์แห่งฝรั่งเศส (ฝรั่งเศส: Alix de France) เป็นเคาน์เตสแห่งบลัวจากการสมรสกับธีโอบาลด์ที่ 5 เคานต์แห่งบลัว ทรงเป็นผู้สำเร็จราชการแผ่นดินแห่งบลัวในช่วงที่คู่สมรสของพระองค์ไม่อยู่ในปี ค.ศ. 1190–1191 และเป็นผู้สำเร็จราชการแผ่นดินในช่วงเยาว์วัยของหลุยส์ที่ 1 เคานต์แห่งบลัว ตั้งแต่ปี ค.ศ. 1191 จนถึงปี ค.ศ. 1197 พระองค์เป็นพระราชธิดาพระองค์ที่สองของพระเจ้าหลุยส์ที่ 7 แห่งฝรั่งเศสกับอาลีเยนอร์แห่งอากีแตน
ชีวิตช่วงแรก

พระราชธิดาของกษัตริย์แห่งฝรั่งเศสกับดัชเชสแห่งอากีแตน อาลิกซ์ถูกตั้งชื่อตามพระมาตุจฉา เปโตรนิลลาแห่งอากีแตน ที่ถูกเรียกอีกชื่อหนึ่งว่า "อาลิกซ์" การประสูติของพระธิดาคนที่สองของเอเลนอร์กับหลุยส์แทนที่จะเป็นพระโอรสที่ทั้งคู่ต้องการอย่างมากเป็นหนึ่งในตะปูตัวสุดท้ายที่ตอกฝาโลงให้กับการแต่งงาน การแต่งงานของพระบิดามารดาของพระองค์ถูกประกาศเป็นโมฆะในปี ค.ศ. 1152 ไม่ถึงหนึ่งปีหลังการประสูติของอาลิกซ์ พระองค์กับพระเชษฐภคินี มารี ถูกประกาศให้เป็นพระธิดาตามกฎหมาย และสิทธิ์ในการเลี้ยงดูทั้งคู่ตกเป็นของพระบิดา หลังจากนั้นไม่นานเอเลนอร์ออกจากราชสำนักฝรั่งเศสและแต่งงานกับเฮนรีที่ 2 ดยุคแห่งนอร์มองดี ที่ต่อมากลายเป็นกษัตริย์แห่งอังกฤษ
เคาน์เตสแห่งบลัว

ในปี ค.ศ. 1164 อาลิกซ์แต่งงานกับธีโอบาลด์ที่ 5 เคานต์แห่งบลัว ที่เคยพยายามจะลักพาตัวพระมารดาของอาลิกซ์เพื่อบีบให้แต่งงานกับตน พระเชษฐภคินีของพระองค์ มารี แต่งงานกับพี่น้องชายของธีโอบาลด์ อองรี
อาลิกซ์ทำหน้าที่เป็นผู้สำเร็จราชการแผ่นดินแห่งบลัวเป็นเวลาเจ็ดปี ในตอนที่สามีเดินทางไปฝั่งตะวันออกในปี ค.ศ. 1190 ทรงได้รับแต่งตั้งเป็นผู้สำเร็จราชการแผ่นดินเพื่อทำหน้าที่ในช่วงที่เขาไม่อยู่ เมื่อเขาตายในปี ค.ศ. 1191 และถูกสืบทอดต่อโดยบุตรชายที่อยู่ในวัยเยาว์ของทั้งคู่ อาลิกซ์ทำหน้าที่เป็นผู้สำเร็จราชการแผ่นดินต่อ ครั้งนี้เป็นในช่วงที่บุตรชายของพระองค์ หลุยส์ที่ 1 อยู๋ในวัยเยาว์ ทรงบริหารปกครองจนถึงปี ค.ศ. 1197
อาลิกซ์สิ้นพระชนม์ในปี ค.ศ. 1197/98
ทายาท

อาลิกซ์กับธีโอบาลด์มีบุตรเจ็ดคน
ธีโอบาลด์ (ตาย ค.ศ. 1182)
หลุยส์ที่ 1 เคานต์แห่งบลัว ที่ตายในคอนสแตนติโนเปิลในปี ค.ศ. 1205
เฮนรี (ตาย ค.ศ. 1182)
ฟิลิป (ตาย ค.ศ. 1202)
มาร์กาเร็ต เคาน์เตสแห่งบลัว (ตายหลังปี ค.ศ. 1230) แต่งงานกับ (1) ออตโตที่ 1 เคานต์แห่งเบอร์กันดี (2) กัวธิเยร์ที่ 2 ซินญอร์แห่งอาแวส์นส์
อิซาเบลลา (ค.ศ. 1180 – 1247/1248) แต่งงานกับ (1) ซุลปิสแห่งออมบวซ (2) ฌอง เดอ มงมิรายล์
อาลิกซ์ พระอธิการิณีแห่งฟงเตฟรูลต์
แหล่งข้อมูล

Meade, Marion. Eleanor of Aquitaine, 1991
Wheeler, Bonnie, and Parsons, John Carmi, eds. Eleanor of Aquitaine: Lord and Lady, 2002
อาลแบร์วีล

| อาลแบร์วีล Arbèrtvile (อาร์เปอตัง) |
| --- | --- |
เมืองรองและเทศบาล
ทิวทัศน์อาลแบร์วีล
   ตราอาร์ม
ประเทศ: ฝรั่งเศส
แคว้น: โอแวร์ญ-โรนาลป์
จังหวัด: ซาวัว
เขต: อาลแบร์วีล
อำเภอ: อาลแบร์วีล-1   อาลแบร์วีล-2
สหเทศบาล: CA Arlysère
การปกครอง
 • นายกเทศมนตรี (2020–2026) : Frédéric Burnier-Framboret
พื้นที่1: 17.54 ตร.กม. (6.77 ตร.ไมล์)
 • เขตเมือง: 163.6 ตร.กม. (63.2 ตร.ไมล์)
ประชากร (มกราคม ค.ศ. 2018)2: 19,214 คน
 • ความหนาแน่น: 1,100 คน/ตร.กม. (2,800 คน/ตร.ไมล์)
 • เขตเมือง (2018): 39,780 คน
 • ความหนาแน่นเขตเมือง: 240 คน/ตร.กม. (630 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 73011 /73200
สูงจากระดับน้ำทะเล: 328–2,030 m (1,076–6,660 ft)  (avg. 352 m หรือ 1,155 ft)
เว็บไซต์: www.albertville.fr
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
อาลแบร์วีล (ฝรั่งเศส: Albertville, เสียงอ่านภาษาฝรั่งเศส: [albɛʁvil] ( ฟังเสียง); อาร์เปอตัง: Arbèrtvile) เป็นเมืองรองในจังหวัดซาวัว แคว้นโอแวร์ญ-โรนาลป์ทางตะวันออกเฉียงใต้ของฝรั่งเศส 
เมืองนี้มีชื่อเสียงจากการเป็นเจ้าภาพโอลิมปิกและพาราลิมปิกฤดูหนาว 1992 ใน ค.ศ. 2018 เทศบาลนี้มีประชากร 19,214 คน โดยมีผู้อาศัยอยู่ในพื้นที่เมือง 39,780 คน
ประชากร

| ปี | ประชากร | ±% p> a. |
| --- | --- | --- |
| 1968  | 15,739 | —     |
| 1975  | 16,961 | +1.07% |
| 1982  | 16,970 | +0.01% |
| 1990  | 17,411 | +0.32% |
| 1999  | 17,340 | −0.05% |
| 2007  | 17,814 | +0.34% |
| 2012  | 19,271 | +1.58% |
| 2017  | 18,899 | −0.39% |
ที่มา: INSEE
ดูเพิ่ม

โอลิมปิกฤดูหนาว 1992
แหล่งข้อมูลอื่น

City council website
Tourism webpage about Albertville เก็บถาวร 2012-02-19 ที่ เวย์แบ็กแมชชีน (in French)
Tourism webpage about Albertville เก็บถาวร 2008-04-18 ที่ เวย์แบ็กแมชชีน(in English)
| ด ค ก เมืองเจ้าภาพกีฬาโอลิมปิกฤดูหนาว |
| --- | --- |
 1924:  ชามอนี  1928:  ซังคท์โมริทซ์  1932:  เลคพลาซิด  1936:  การ์มิช-พาร์เทินเคียร์เชิน  1940: ไม่มี[c]  1944: ไม่มี[c]  1948:  ซังคท์โมริทซ์  1952:  ออสโล  1956:  กอร์ตีนาดัมเปซโซ  1960:  สควอว์วัลเลย์  1964:  อินส์บรุค  1968:  เกรอนอบล์  1972:  ซัปโปโระ  1976:  อินส์บรุค  1980:  เลคพลาซิด  1984:  ซาราเยโว  1988:  แคลกะรี  1992:  อาลแบร์วีล  1994:  ลิลเลอฮาเมอร์  1998:  นางาโนะ  2002:  ซอลต์เลกซิตี  2006:  ตูริน  2010:  แวนคูเวอร์  2014:  โซชี  2018:  พย็องชัง  2022:  ปักกิ่ง  2026:  มิลาน - กอร์ตีนาดัมเปซโซ  2030: TBA 
[c] ถูกยกเลิกเนื่องจากเกิดสงครามโลกครั้งที่สอง
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
ตราประจำตระกูลของอาลแบร์วีล
อาสนวิหารดอล-เดอ-เบรอตาญ

| อาสนวิหารดอล Cathédrale Saint-Samson de Dol |
| --- | --- |

ศาสนา
ศาสนา: โรมันคาทอลิก
ภูมิภาค: จังหวัดอีเลวีแลน
จารีต: โรมัน
สถานะองค์กร: อาสนวิหาร
สถานะ: เปิดใช้งาน
ที่ตั้ง
ที่ตั้ง: ดอล-เดอ-เบรอตาญ  ฝรั่งเศส
ดินแดน: มุขมณฑลดอล
พิกัดภูมิศาสตร์: 48°33′3″N 1°45′21″W﻿ / ﻿48.55083°N 1.75583°W﻿ / 48.55083; -1.75583
สถาปัตยกรรม
ประเภท: โบสถ์
ลงเสาเข็ม: คริสต์ศตวรรษที่ 13
เสร็จสมบูรณ์: คริสต์ศตวรรษที่ 18
อาสนวิหารดอล-เดอ-เบรอตาญ (ฝรั่งเศส: Cathédrale de Dol-de-Bretagne) หรือเรียกชื่อเต็มว่า อาสนวิหารนักบุญแซมซันแห่งดอล-เดอ-เบรอตาญ (Cathédrale Saint-Samson de Dol-de-Bretagne) ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลดอล เป็นมุขมณฑลหนึ่งในเก้าแห่งในแคว้นเบรอตาญในอดีต ซึ่งต่อมาได้ถูกยุบลงเป็นส่วนหนึ่งของมุขมณฑลแรนตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองดอล-เดอ-เบรอตาญ จังหวัดอีเลวีแลน ในแคว้นเบรอตาญ ประเทศฝรั่งเศส สร้างขึ้นเพื่ออุทิศให้แก่นักบุญแซมซันแห่งดอล
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840
ประวัติ

ในปี ค.ศ. 1203 พระเจ้าจอห์นแห่งอังกฤษ ได้ทำให้เกิดไฟไหม้อาสนวิหารหลังเดิมที่สร้างในแบบสถาปัตยกรรมโรมาเนสก์ จึงมีพระราชประสงค์ให้สร้างหลังใหม่ขึ้นโดยพระองค์เป็นผู้สนับสนุนค่าใช้จ่ายในการก่อสร้างทั้งหมด โดยได้เริ่มการก่อสร้างขึ้นในเดือนกันยายนในปีเดียวกันนั้น โดยได้ทรงมอบหมายให้มุขนายกฌ็องที่ 7 แห่งลีโซแน เป็นผู้ควบคุมการก่อสร้าง
ต่อมาในปี ค.ศ. 1231 ซึ่งเป็นปีมรณภาพของมุขนายกฌ็องที่ 7 แห่งลีโซแน ส่วนบริเวณกลางโบสถ์ก็สร้างเสร็จสิ้นโดยมุขนายกองค์ต่อมา คือ เกลม็อง เดอ วีเทร มารับช่วงต่อในการก่อสร้างบริเวณแขนกางเขนและบริเวณร้องเพลงสวดที่มีด้านนอกแบบเรียบง่าย ซึ่งต่อมาเรลิกของนักบุญแซมซันได้นำมาซึ่งนักแสวงบุญมากมาย จึงมีความจำเป็นในการต่อเติมส่วนของจรมุขขึ้นเพิ่มเติม โดยมุขนายกเกลม็อง เดอ วีเทร ได้ว่าจ้างช่างฝีมือเยี่ยมจากอาสนวิหารแห่งอื่นมาใช้ก่อสร้างในวิธีแบบใหม่ โดยใช้รากฐานของอาสนวิหารเดิมแบบโรมาเนสก์ และสร้างต่อเติมขึ้นเป็นแบบกอทิกแบบนอร์มัน ซึ่งได้ดำเนินมาตลอดคริสต์ศตวรรษที่ 13 ส่วนสุดท้าย ได้แก่ บริเวณร้องเพลงสวด และจรมุข รวมถึงโบสถ์น้อยข้างจำนวนสิบแห่ง ได้สร้างเสร็จราวปี ค.ศ. 1279 ซึ่งก็ถือเป็นการสร้างเสร็จและใช้งานได้ ยกเว้นเพียงส่วนของหอระฆังกอทิกทั้งสองข้าง ซึ่งกำลังดำเนินไปเรื่อยๆ
บริเวณมุขทางเข้าขนาดใหญ่ซึ่งตั้งอยู่บริเวณปลายแขนกางเขนฝั่งทิศใต้ได้สร้างขึ้นระหว่างคริสต์ศตวรรษที่ 14 และ 15 และในช่วงเดียวกันนั้น ได้มีการสร้างหอประชุมนักบวชขึ้นที่บริเวณทิศตะวันตก และห้องเก็บสมบัติบริเวณทิศตะวันออก รวมถึงโบสถ์น้อยขนาดใหญ่ที่ตั้งอยู่บริเวณปลายสุดของบริเวณร้องเพลงสวดอีกด้วย
ขนาดต่าง ๆ

ความยาวภายนอก : 93.50 ม.
ความยาวของบริเวณกลางโบสถ์ : 39.25 ม.
ความกว้างของบริเวณกลางโบสถ์ : 17.05 ม.
ความกว้างของทางเดินข้าง : 8.55 ม.
ความสูงจรดยอดเพดานช่วงบริเวณกลางโบสถ์ : 20.20 ม.
จุดตัดกลางโบสถ์ : 8.80 ม. x 8.35 ม.
ความยาวของแขนกางเขน : 9.85 ม. (ต่อหนึ่งข้าง)
ความยาวของบริเวณร้องเพลงสวด : 27.55 ม.
ความกว้างของบริเวณร้องเพลงสวด : 8.65 ม.
ความสูงจรดเพดานบริเวณร้องเพลงสวด : 20.50 ม.
ความลึกของบริเวณร้องเพลงสวดรวมจรมุข : 31.80 ม.
ความกว้างของบริเวณร้องเพลงสวดและจรมุข : 18.35 ม.
ความกว้างของบริเวณร้องเพลงสวดรวมโบสถ์น้อยบริเวณมุขโค้ง : 26.05 ม.
ฝั่งหน้าบันทิศตะวันตก และหอคอยที่ไม่เคยสร้างเสร็จ
บริเวณร้องเพลงสวดจากภายนอก
มุขทางเข้าอาสนวิหารฝั่งทิศใต้
อาดรีแย็ง ราบีโย

| 0 | 1 | 2 | 3 |
| --- | --- | --- | --- |
 ราบีโยกับฝรั่งเศสในปี 2018
ข้อมูลส่วนตัว
วันเกิด:   (1995-04-03) 3 เมษายน ค.ศ. 1995 (29 ปี)
สถานที่เกิด:  แซ็ง-โมริส ฝรั่งเศส
ส่วนสูง:  1.88 เมตร (6 ฟุต 2 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  ยูเวนตุส
หมายเลข:  25
สโมสรเยาวชน
2001–2003:  Créteil
2003–2004:  Alfortville
2004–2008:  Créteil
2008:  แมนเชสเตอร์ซิตี
2008–2009:  Pau
2009–2010:  Pôle Espoirs de Castelmaurou
2010–2012:  ปารีแซ็ง-แฌร์แม็ง
สโมสรอาชีพ*
| ปี |  ทีม |  ลงเล่น |  (ประตู) |
| 2012–2014 |  ปารีแซ็ง-แฌร์แม็ง เบ |  9 |  (0) |
| 2012–2019 |  ปารีแซ็ง-แฌร์แม็ง |  150 |  (13) |
| 2013 |  → ตูลูซ (ยืมตัว) |  13 |  (1) |
| 2019–2024 |  ยูเวนตุส |  95 |  (4) |
ทีมชาติ‡
| 2010 |  ฝรั่งเศส อายุไม่เกิน 16 ปี |  2 |  (0) |
| 2011–2012 |  ฝรั่งเศส อายุไม่เกิน 17 ปี |  5 |  (0) |
| 2012 |  ฝรั่งเศส อายุไม่เกิน 18 ปี |  1 |  (0) |
| 2012–2013 |  ฝรั่งเศส อายุไม่เกิน 19 ปี |  20 |  (4) |
| 2014 |  ฝรั่งเศส อายุไม่เกิน 20 ปี |  6 |  (0) |
| 2013–2016 |  ฝรั่งเศส อายุไม่เกิน 21 ปี |  19 |  (1) |
| 2016– |  ฝรั่งเศส |  29 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 5 ธันวาคม 2018 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 27 มีนาคม 2018
อาดรีแย็ง ราบีโย (ฝรั่งเศส: Adrien Rabiot; เกิด 3 เมษายน ค.ศ. 1995) เป็นนักฟุตบอลชาวฝรั่งเศส เล่นในตำแหน่งกองกลางตัวกลางให้กับออแล็งปิกเดอมาร์แซย์และทีมชาติฝรั่งเศส
เกียรติประวัติ > สโมสร

ปารีแซ็ง-แฌร์แม็ง
ลีกเอิง: 2013–14, 2014–15, 2015–16, 2017–18, 2018–19
กุปเดอฟร็องส์: 2014–15, 2015–16, 2016–17, 2017–18
กุปเดอลาลีก: 2013–14, 2014–15, 2015–16, 2016–17, 2017–18
ทรอเฟเดช็องปียง: 2015, 2016, 2017, 2018
ยูเวนตุส
เซเรียอา: 2019–20
โกปปาอีตาเลีย: 2020–21; รองชนะเลิศ: 2019–20, 2021–22[ต้องการอ้างอิง]
ซูแปร์โกปปาอีตาเลียนา: 2020
เกียรติประวัติ > ส่วนบุคคล

ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: ทีมยอดเยี่ยมประจำทัวร์นาเมนต์ 2013
แหล่งข้อมูลอื่น

PSG official profile เก็บถาวร 2015-12-18 ที่ เวย์แบ็กแมชชีน (ฝรั่งเศส)
อาดรีแย็ง ราบีโย ที่ National-Football-Teams.com
อาดรีแย็ง ราบีโย – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลยูเวนตุส  |
| --- | --- |
 1 ชแชนส์นือ  2 เด ชิลโย  3 กีเอลลีนี (c).  4 เดอ ลิคต์  5 เพียนิช  6 เคดีรา  8 แรมซีย์  9 วลาคอวิช  10 ปอกบา  11 กัวดราโด  12 อาแลกส์ ซังดรู  14 มาตุยดี  17 มันจูกิช  18 เกน  19 โบนุชชี  20 กังเซลู  21 ปินโซโญ  22 ดิ มาริอา  23 จัน  24 รูกานี  25 ราบีโย  30 เบนตังกูร์  33 แบร์นาร์เดสกี  มันกูโซ  เปลเลกรีนี  ปิยัตซา  ผู้จัดการ: อัลเลกรี 
| ด ค กรายชื่อนักกีฬาทีมชาติฝรั่งเศส – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 โยริส (c)  2 ปาวาร์  3 กีมแปมเบ  4 วาราน  5 ล็องแกล  6 ปอกบา  7 กรีแยซมาน  8 เลอมาร์  9 ฌีรู  10 อึมบาเป  11 แดมเบเล  12 ตอลีโซ  13 ก็องเต  14 ราบีโย  15 ซูมา  16 ม็องด็องดา  17 ซีซอโก  18 ดีญ  19 แบนเซมา  20 กอมาน  21 แอร์น็องแดซ  22 แบน แยแดร์  23 แมญ็อง  24 ดูว์บัว  25 กูนเด  26 ตูว์ราม  ผู้ฝึกสอน: เดช็อง  |  1 โยริส (c)  2 ปาวาร์  3 กีมแปมเบ  4 วาราน  5 ล็องแกล  6 ปอกบา  7 กรีแยซมาน  8 เลอมาร์  9 ฌีรู  10 อึมบาเป  11 แดมเบเล  12 ตอลีโซ  13 ก็องเต  14 ราบีโย  15 ซูมา  16 ม็องด็องดา  17 ซีซอโก  18 ดีญ  19 แบนเซมา  20 กอมาน  21 แอร์น็องแดซ  22 แบน แยแดร์  23 แมญ็อง  24 ดูว์บัว  25 กูนเด  26 ตูว์ราม  ผู้ฝึกสอน: เดช็อง  |  |
| ด ค กรายชื่อนักกีฬาทีมชาติฝรั่งเศส – รองชนะเลิศ ฟุตบอลโลก 2022 |
| --- | --- | --- |
|  1 โยริส (กัปตัน)  2 ปาวาร์  3 ดีซาซี  4 วาราน  5 กูนเด  6 แกนดูซี  7 กรีแยซมาน  8 ชัวเมนี  9 ฌีรู  10 อึมบาเป  11 แดมเบเล  12 กอโล มัวนี  13 ฟอฟานา  14 ราบีโย  15 เวเรตู  16 ม็องด็องดา  17 ซาลีบา  18 อูปาเมกาโน  19 แบนเซมา  20 กอมาน  21 แอล. แอร์น็องแดซ  22 เต. แอร์น็องแดซ  23 อาเรออลา  24 โกนาเต  25 กามาวีงกา  26 ตูว์ราม  ผู้ฝึกสอน: เดช็อง  |  1 โยริส (กัปตัน)  2 ปาวาร์  3 ดีซาซี  4 วาราน  5 กูนเด  6 แกนดูซี  7 กรีแยซมาน  8 ชัวเมนี  9 ฌีรู  10 อึมบาเป  11 แดมเบเล  12 กอโล มัวนี  13 ฟอฟานา  14 ราบีโย  15 เวเรตู  16 ม็องด็องดา  17 ซาลีบา  18 อูปาเมกาโน  19 แบนเซมา  20 กอมาน  21 แอล. แอร์น็องแดซ  22 เต. แอร์น็องแดซ  23 อาเรออลา  24 โกนาเต  25 กามาวีงกา  26 ตูว์ราม  ผู้ฝึกสอน: เดช็อง  |  |
| ด ค กรายชื่อนักกีฬาทีมชาติฝรั่งเศส – รอบรองชนะเลิศ ฟุตบอลชิงแชมป์แห่งชาติยุโรป 2024 |
| --- | --- | --- |
|  1 ซ็องม์บา  2 ปาวาร์  3 โกลส  4 อูปาเมกาโน  5 กูนเด  6 กามาวีงกา  7 กรีแยซมาน  8 ชัวเมนี  9 ฌีรู  10 อึมบาเป (กัปตัน)  11 แดมเบเล  12 กอโล มัวนี  13 ก็องเต  14 ราบีโย  15 ตูว์ราม  16 แมญ็อง  17 ซาลีบา  18 ซาอีร์-เอมรี  19 ฟอฟานา  20 กอมาน  21 แมนดี  22 แอร์น็องแดซ  23 อาเรออลา  24 โกนาเต  25 บาร์กอลา  ผู้ฝึกสอน: เดช็อง  |  1 ซ็องม์บา  2 ปาวาร์  3 โกลส  4 อูปาเมกาโน  5 กูนเด  6 กามาวีงกา  7 กรีแยซมาน  8 ชัวเมนี  9 ฌีรู  10 อึมบาเป (กัปตัน)  11 แดมเบเล  12 กอโล มัวนี  13 ก็องเต  14 ราบีโย  15 ตูว์ราม  16 แมญ็อง  17 ซาลีบา  18 ซาอีร์-เอมรี  19 ฟอฟานา  20 กอมาน  21 แมนดี  22 แอร์น็องแดซ  23 อาเรออลา  24 โกนาเต  25 บาร์กอลา  ผู้ฝึกสอน: เดช็อง  |  |
อาสนวิหารดี

|  อาสนวิหารแม่พระแห่งดี |
| --- | --- |
หอระฆังบริเวณด้านหน้า

44°45′08″N 5°22′15″E﻿ / ﻿44.75222°N 5.37083°E﻿ / 44.75222; 5.37083
ที่ตั้ง: ดี จังหวัดโดรม
ประเทศ:  ประเทศฝรั่งเศส
สถานะ: โบสถ์ประจำเขต   (อาสนวิหารจนกระทั่งปี ค.ศ. 1790)
ประเภทสถาปัตย์: กางเขน
รูปแบบสถาปัตย์: โรมาเนสก์
ปีสร้าง: คริสต์ศตวรรษที่ 12
 อนุสรณ์สถานทางประวัติศาสตร์(ค.ศ. 1840)
อาสนวิหารดี  (ฝรั่งเศส: Cathédrale de Die) เรียกชื่อเต็มว่า อาสนวิหารแม่พระแห่งดี (Cathédrale Notre-Dame de Die) ปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ซึ่งในอดีตเคยมีฐานะเป็นอาสนวิหารประจำอดีตมุขมณฑลดี ซึ่งต่อมาได้ถูกยุบรวมเป็นส่วนหนึ่งของมุขมณฑลวาล็องส์ตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองดี จังหวัดโดรม แคว้นโอแวร์ญ-โรนาลป์ ประเทศฝรั่งเศส
อาสนวิหารแห่งนี้สร้างขึ้นในคริสต์ศตวรรษที่ 12 เพื่ออุทิศแด่พระนางมารีย์พรหมจารี ต่อมาได้ขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1840
ประวัติ

อาสนวิหารแห่งนี้ยังเก็บอยู่ในสภาพที่ดีอย่างดั้งเดิม สร้างราวปี ค.ศ. 1130–1250 ประกอบด้วยหอนาฬิกาอันสวยงามและสมบูรณ์ มุขทางเข้าแบบโรมาเนสก์ และกำแพงแบบภาคใต้
ต่อมาได้สร้างขึ้นใหม่เกือบทั้งหมดในรูปแบบเดิมในสมัยคริสต์ศตวรรษที่ 17 เนื่องจากเหตุการณ์ไม่สงบในช่วงของการปฏิรูปศาสนา
อาลฟงส์ อาเรออลา

อาลฟงส์ ฟร็องซิส อาเรออลา (ฝรั่งเศส: Alphonse Francis Areola; เกิด 27 กุมภาพันธ์ ค.ศ. 1993) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งผู้รักษาประตูให้แก่เวสต์แฮมยูไนเต็ดและทีมชาติฝรั่งเศส
อาสนวิหารน็อทร์-ดาม

อาสนวิหารน็อทร์-ดาม (ฝรั่งเศส: Cathédrale Notre-Dame แปล: อาสนวิหารแม่พระ) อาจหมายถึง:
อาสนวิหารในปัจจุบัน

อาสนวิหารน็อทร์-ดามแห่งดักซ์
อาสนมหาวิหารน็อทร์-ดามแห่งมูแล็ง
อาสนวิหารน็อทร์-ดามแห่งชาทร์
อาสนวิหารน็อทร์-ดามแห่งแร็งส์
อาสนวิหารน็อทร์-ดามแห่งปารีส
อาสนวิหารน็อทร์-ดามแห่งตุล
อาสนวิหารน็อทร์-ดามแห่งแวร์เดิง
อาสนวิหารน็อทร์-ดามแห่งรอแดซ
อาสนวิหารน็อทร์-ดามแห่งลีล
อาสนวิหารน็อทร์-ดามแห่งบาเยอ
อาสนวิหารน็อทร์-ดามแห่งกูต็องส์
อาสนวิหารน็อทร์-ดามแห่งเซ
อาสนวิหารน็อทร์-ดามแห่งเอเวรอ
อาสนวิหารน็อทร์-ดามแห่งเลออาฟวร์
อาสนวิหารน็อทร์-ดามแห่งรูอ็อง
อาสนวิหารน็อทร์-ดามแห่งอาเมียง
อาสนวิหารน็อทร์-ดามแห่งอาวีญง
อาสนวิหารน็อทร์-ดามแห่งเกรอนอบล์
อาสนวิหารน็อทร์-ดามแห่งบัส-แตร์
อาสนวิหารน็อทร์-ดามแห่งปาเปเอเต
อดีตอาสนวิหาร

อาสนวิหารน็อทร์-ดามแห่งก็องแบร
อาสนวิหารน็อทร์-ดามแห่งแซ็งตอแมร์
อาสนวิหารน็อทร์-ดามแห่งล็อง
อาสนวิหารน็อทร์-ดามแห่งนัวยง
อาสนวิหารน็อทร์-ดามแห่งซ็องลิส
อาสนวิหารน็อทร์-ดามแห่งดีญ-เล-แบ็ง
อาสนวิหารน็อทร์-ดามแห่งเวซง-ลา-โรแมน
อาสนวิหารน็อทร์-ดามแห่งดี
อาสนวิหารบอร์โด

|  อาสนวิหารนักบุญอันดรูว์แห่งบอร์โด |
| --- | --- |
ทัศนียภาพด้านหน้าของอาสนวิหาร

44°50′16″N 0°34′40″W﻿ / ﻿44.83778°N 0.57778°W﻿ / 44.83778; -0.57778
ที่ตั้ง: บอร์โด จังหวัดฌีรงด์
ประเทศ:  ประเทศฝรั่งเศส
นิกาย: โรมันคาทอลิก
เว็บไซต์: http://www.cathedrale-bordeaux.fr
สถานะ: อาสนวิหาร
ประเภทสถาปัตย์: กางเขน
รูปแบบสถาปัตย์: กอธิกแบบอ็องฌ์แว็ง
แล้วเสร็จ: คริสต์ศตวรรษที่ 16
 อนุสรณ์สถานทางประวัติศาสตร์ (ค.ศ. 1862)  มรดกโลก(ค.ศ. 1998)
อาสนวิหารบอร์โด (ฝรั่งเศส: Cathédrale de Bordeaux) เรียกชื่อเต็มว่า อาสนวิหารนักบุญอันดรูว์แห่งบอร์โด (Cathédrale Saint-André de Bordeaux) เป็นอาสนวิหารโรมันคาทอลิกและที่ตั้งของอัครมุขนายกประจำอัครมุขมณฑลบอร์โด ตั้งอยู่ที่เมืองบอร์โด จังหวัดฌีรงด์ แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญอันดรูว์ และได้รับการเสกขึ้นเป็นอาสนวิหารเมื่อปีิ ค.ศ. 1096 โดยสมเด็จพระสันตะปาปาเออร์บันที่ 2
อาสนวิหารเป็นอาคารแบบสถาปัตยกรรมกอทิกแบบอ็องฌ์แว็งราวคริสต์ศตวรรษที่ 12 ถึงคริสต์ศตวรรษที่ 16 มีจุดเด่นที่หอระฆังคู่ความสูง 85 เมตร ภายในยังเป็นสถานที่บรรจุเรลิกของนักบุญเลอง เดอ การ็องต็อง อดีตมุขนายกแห่งบายอนในช่วงคริสต์ศตวรรษที่ 9 และยังมีระเบียงคดซึ่งสร้างราว ค.ศ. 1240 อาสนวิหารแห่งนี้ใช้เป็นที่จัดพิธีเสกสมรสของอาลีเยนอร์แห่งอากีแตนกับเจ้าชายหลุยส์  (พระเจ้าหลุยส์ที่ 7) ในปี ค.ศ. 1137
อาสนวิหารแห่งบอร์โดได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862 รวมทั้งเป็นแหล่งมรดกโลกของยูเนสโก โดยถือเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998
ระเบียงภาพ

หน้าบันฝั่งทิศเหนือบริเวณแขนกางเขน
หน้าบันหลักของอาสนวิหาร
รายละเอียดบริเวณหน้าบันหลัก
หน้าต่างกุหลาบฝั่งทิศเหนือ
ซุ้มประตูกษัตริย์
ปนาลี
หอระฆัง แป-แบร์ล็อง บริเวณด้านของของอาสนวิหาร
นักบุญทั้งสาม (St Augustin - St Blaise - St Macaire)
บริเวณร้องเพลงสวด
ออแกน
อาสนวิหารกาวายง

|  อาสนวิหารแม่พระและนักบุญเวร็อง แห่งกาวายง |
| --- | --- |


43°50′10″N 5°02′11″E﻿ / ﻿43.83611°N 5.03639°E﻿ / 43.83611; 5.03639
ที่ตั้ง: กาวายง จังหวัดโวกลูซ
ประเทศ:  ประเทศฝรั่งเศส
นิกาย: โรมันคาทอลิก
สถานะ: โบสถ์ประจำแพริช   (อาสนวิหารจนกระทั่งปี ค.ศ. 1801)
ประเภทสถาปัตย์: กางเขน
รูปแบบสถาปัตย์: โรมาเนสก์
แล้วเสร็จ: คริสต์ศตวรรษที่ 18
 อนุสรณ์สถานทางประวัติศาสตร์(ค.ศ. 1840)
อาสนวิหารกาวายง (ฝรั่งเศส: Cathédrale de Cavaillon) เรียกชื่อเต็มว่า อาสนวิหารแม่พระและนักบุญเวร็องแห่งกาวายง (Cathédrale Notre-Dame-et-Saint-Véran de Cavaillon) เป็นโบสถ์ประจำเขตแพริชและอดีตอาสนวิหารในนิกายโรมันคาทอลิก ซึ่งเป็นที่ตั้งของมุขนายกประจำมุขมณฑลกาวายงตั้งแต่คริสต์ศตวรรษที่ 4 จนกระทั่งถูกยุบรวมเข้ากับอัครมุขมณฑลอาวีญงตั้งแต่ ค.ศ. 1801 จนปัจจุบัน ตั้งอยู่ที่เมืองกาวายง จังหวัดโวกลูซ ในแคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่ออุทิศให้นักบุญเวร็องแห่งกาวายง (Saint Véran de Cavaillon)
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840